La Coordinadora de Colles Castelleres de Catalunya organitza una formació per a grallers i timbalers

Tue, 02 Feb 2021 07:30:00 +0000

L'entitat ha preparat aquesta jornada per a músics d'acompanyament de castells amb l'objectiu d'acostar-los al detall de cada instrument, com s'ha tocat al llarg de la història i quins aspectes es poden millorar durant la seva interpretació. La jornada tindrà lloc el 27 de febrer, en format en línia, amb tres músics ben solvents: Ivó Jordà, Manu Sabaté i Gerard Pouget. Anteriorment ja s'havien fet alguns tallers semblants, però ara, aprofitant la baixada de l'activitat castellera a causa de la pandèmia, era el moment ideal per impartir aquesta formació. Ivó Jordà, membre de la tècnica dels Castellers de Vilafranca, músic i professor de gralla, i Manu Sabaté, intèrpret de gralla i professor d'aquest instrument ens en donen tots els detalls.