Cora Novoa, mentora d'un projecte amb alumnes del Taller de Músics que s'estrenarà al Sónar CCCB

Tue, 26 Oct 2021 16:25:00 +0000

Des de fa uns mesos, la productora i creadora d'art digital Cora Novoa protagonitza un programa de mentoria, impulsat conjuntament per Acción Cultural Española i el Taller de Músics, on participen alumnes de la institució barcelonina. Es tracta de "Cora Novoa and The Artifacts", on l'artista treballa amb intèrprets d'instruments diferents, i provinents d'estils diversos com poden ser el folk, el jazz o el flamenc. De moment, el projecte s'ha estrenat a la branca del festival Sónar de Turquia i està previst que es presenti a finals de mes al Sónar CCCB, un dels festivals sorgits del macroesdeveniment de música avançada i art digital. Ens ho ha explicat ella mateixa.