Es ret homenatge al ballarí, mestre i coreògraf Joan Magrinyà pel 25è aniversari de la seva mort

Thu, 18 Feb 2021 07:25:00 +0000

Joan Magrinyà i Sanromà és una de les figures més importants de la dansa catalana i espanyola del segle XX. Nascut a Vilanova i la Geltrú el 1903, el ballarí, mestre i coreògraf va revolucionar el món del ballet i el seu nom està lligat al Gran Teatre del Liceu.

El 2020 es van complir els 25 anys de la seva mort i l'Ajuntament i la Biblioteca Museu Víctor Balaguer de Vilanova i la Geltrú, juntament amb l'Associació LiceXballet, han preparat actes i accions en record del mestre. Carme Cavaller, ballarina solista del Ballet Titular del Liceu i presidenta de l'Associació LiceXballet, va ser un dels molts alumnes de Magrinyà i ens ha explicat en què consisteix aquest homenatge al mestre.