Neix un nou festival a Barcelona: el Wimen Festival

Fri, 16 May 2025 16:30:00 +0000

El proper mes d'octubre, Barcelona comptarà amb un nou esdeveniment musical. És el Wimen Festival, presentat recentment a la premsa, una iniciativa que reivindica el paper femení en la música, des d'una perspectiva de diversitat estilística i cultural. Del 2 al 26 d'octubre, el festival passarà per una desena de sales i locals emblemàtics de la ciutat, reunint propostes que van de la música clàssica al flamenc, passant per l'electrònica, el jazz, el pop o les músiques d'arrel. Tot plegat, amb la missió d'intentar corregir la desigualtat en el món musical, i convertir-se en referent entre les propostes que impulsen canvis en aquest sector de les indústries culturals. N'hem parlat amb Andrea Marchena, responsable de comunicació del festival.