Manresa i Berga acullen el Memorial Ricard Cuadra amb Marco Mezquida com a artista convidat

Fri, 26 Apr 2024 16:25:00 +0000

Aquest dissabte al Teatre Kursaal de Manresa i el 25 de maig a la plaça de Sant Pere de Berga, tindrà lloc una nova edició del Memorial Ricard Cuadra, el concert que se celebra des del 1998, un any després de la mort prematura d'aquest mestre i amic de bona part dels organitzadors de la cita. La iniciativa reprèn una idea original de Cuadra, que, en cada ocasió, ha convidat un músic reconegut o singular a inspirar-se i treballar a partir de les músiques de la Patum. Enguany, l'artista convidat és el pianista menorquí Marco Mezquida (a la foto), de fama internacional, que no ha dubtat a acceptar la proposta. Abans, però, Robert Agustina i els músics de la banda del Memorial li han donat a conèixer amb tot detall les característiques del material de partida.