El Gran Teatre del Liceu acull el Concert per la Pau

Tue, 22 Apr 2025 16:25:00 +0000

El proper 2 de juny, el Liceu acollirà una nova edició del Concert per la Pau, impulsat per la Fundació Victòria dels Àngels amb la col·laboració del teatre de la Rambla i en benefici de la Creu Roja. La iniciativa, que va néixer l'any 2022 com a resposta a l'esclat de la guerra a Ucraïna, torna ara a favor de la pau, la solidaritat i l'entesa entre pobles, reafirmant el compromís del món musical amb els drets universals. L'objectiu és continuar-lo celebrant amb periodicitat anual. N'han parlat en roda de premsa Helena Mora, presidenta de la Fundació Victòria dels Àngels, Josep Quitet, president de Creu Roja a Catalunya, i Marc Busquets, director artístic del concert i també de la Fundació Victòria dels Àngels i del Festival Life Victoria.