Tarek Yamani en format de trio actua dimecres al Milano Jazz Club

Mon, 17 Apr 2023 15:00:00 +0000

Aquests dies, els aficionats al jazz tenen ocasió de conèixer de prop el pianista i compositor d'origen libanès Tarek Yamani, un músic encara poc conegut pel gran públic, que val la pena descobrir, o redescobrir. D'entrada, el que segurament desperta més la curiositat és la seva fórmula sonora, una base de jazz que dialoga amb la música àrab clàssica. De fet, és gràcies a una residència al Laboratori d'Arts Contemplatives (que és un refugi de creació per a artistes i pensadors ubicat a la localitat osonenca de Tavertet), que Yamani ha pogut actuar a la sala Jamboree aquest cap de setmana, i també actuarà aquest dimecres, al Milano Jazz Club de Barcelona. Serà en format de trio, i amb el repertori dels seus dos primers discos. N'hem parlat amb ell mateix.