Marcel Ortega explica l'experiència d'impulsar una escola coral a l'Equador, entre altres projectes

Fri, 05 Jul 2024 16:25:00 +0000

El Fons Valencià per la Solidaritat és una associació sense ànim de lucre formada l'any 1992 per ajuntaments i mancomunitats de municipis valencians. Destinen una part del seu pressupost a finançar accions de cooperació al desenvolupament i de solidaritat amb pobles de països desafavorits, i treballen aquesta col·laboració de manera conjunta i municipalista. Enguany l'entitat ha acceptat una quarta part del centenar de projectes de cooperació que s'hi van presentar, i un d'aquests ha permès al director Marcel Ortega (a la foto) traslladar-se fins a l'Equador per implusar un projecte d'escola coral. Des d'allà, ell mateix ens ha explicat en què consisteix la seva tasca i, a més, ens ha avançat els seus projectes per a la temporada que ve.