El 63è Concurs Tenor Viñas bat el seu rècord amb 712 candidats inscrits

Tue, 13 Jan 2026 17:25:00 +0000

Dissabte passat, el pregó inaugural a càrrec de Valentí Oviedo i un recital de la soprano Sara Blanch, al Saló de Cent de l'Ajuntament de Barcelona, van donar el tret de sortida a la 63a edició del Concurs Internacional de Cant Tenor Viñas, un clàssic d'aquestes dates a la ciutat de Barcelona. Des d'aleshores, el certamen ha celebrat també la segona prova i avui i demà té lloc la semifinal abans d'arribar a la final de divendres al Liceu, on diumenge també es farà el concert de guanyadors. En totes aquestes fases, i des de les audicions preliminars celebrades en diversos teatres del món, hi ha participat un centenar de cantants seleccionats d'entre els 712 candidats inscrits de 64 països. Xifres que, un any més, suposen un rècord. N'ha parlat en roda de premsa Arik Bellido, membre del comitè de suport del concurs.