Àlex Cassanyes publica nou disc: "Composició II"

Tue, 04 May 2021 06:15:00 +0000

Avui us proposem fer una ullada i un tast sonor, és clar, de l'últim disc firmat pel compositor i arranjador anoienc Àlex Cassanyes. Es titula "Composició II", i es va enregistrar en directe al Teatre de l'Aurora d'Igualada l'octubre passat. De fet, la proposta va sorgir del cicle Estival de Jazz de la capital de l'Anoia, on en cada edició s'escull un artista o grup, l'anomenada "Carta blanca" del festival, perquè de la seva proposta en faci un disc. I en aquest cas n'ha sortit un treball conceptual -apadrinat pel segell independent de jazz UnderPool- que s'inspira en la idea d'art com a refugi i recerca de benestar. Ens ho ha explicat el mateix Àlex Cassanyes.