Dissabte comença la 18a edició del Festival Dansat a Barcelona

Thu, 13 Oct 2022 16:35:00 +0000

Arrenca la temporada de dansa al Sant Andreu Teatre amb la divuitena edició del Dansat. Del 15 al 23 d'octubre el teatre barceloní i els seus voltants s'ompliran de dansa. El Festival presenta dos tipus d'activitats, unes que passen al carrer i d'altres dins el Sant Andreu Teatre. El tret de sortida serà aquest dissabte a les dotze del migdia amb el Dansat al carrer. L'altra part del Dansat són els espectacles que es veuran a la sala i de pagament, entre els quals "Lua" (a la foto), de la companyia Ancorae Danza, que dirigeix la ballarina i coreògrafa André Jiménez.