El Festival Clàssics arriba a la cinquena edició

Mon, 09 Oct 2023 13:00:00 +0000

Nascut amb la vocació de posar els clàssics de la literatura al centre de les energies creatives d'avui dia, el Festival Clàssics torna amb una cinquena edició, com sempre, amb un tema universal de fons. Enguany el concepte que travessa aquesta trobada d'arts contemporànies i pensament és la immortalitat, i aquest és justament el títol de la taula rodona que inaugura l'edició, demà passat, al Centre de Cultura Contemporània de Barcelona. Serà l'inici d'un cicle que combina la paraula i les arts com la música, el teatre o la poesia, amb obres de nova creació que La Casa dels Clàssics (l'espai organitzador del festival) encarrega a diferents artistes de diverses disciplines per a l'ocasió. Una de les músics que enguany hi participarà serà Amaia Miranda (a la foto). Sira Abenoza, directora del Festival Clàssics, ens ha fet uns apunts de l'edició d'enguany.