Èlia Bastida publica el seu mètode per tocar el violí, "Swing with your violin"

Thu, 08 Sep 2022 05:50:00 +0000

Avui ens centrem en una publicació que s'acaba de presentar en el marc del festival Jazzing de Sant Andreu: una metodologia per a violinistes interessats en el món del jazz que signa la violinista Èlia Bastida, i que ha publicat l'editorial Boileau. Tal com ens trobem sovint entre els músics joves, l'embrió d'aquest projecte és, en part, al treball de final de grau de l'ESMUC: la violinista va aprofitar l'ocasió per posar ordre i perfilar una metodologia per compartir experiència i aprenentatge. El llibre, que duu per títol "Swing with your violin", durant l'aturada pandèmica va acabar d'agafar forma. N'hem parlat amb la mateixa violinista catalana.