Els cors Bruckner de Barcelona i de Cambra de la Diputació de Girona actuen al Petit Palau

Fri, 07 Jan 2022 06:55:00 +0000

Gairebé un any van haver d'esperar el Cor Bruckner Barcelona i el Cor de Cambra de la Diputació de Girona per poder compartir un mateix concert. El 18 de desembre passat ho van fer a Girona i aquest diumenge tindran l'oportunitat de repetir l'experiència al Petit Palau de Barcelona. L'origen de la idea radica en la substitució que la directora del cor gironí, Isabel Mantecón, va fer de la del cor Bruckner, Júlia Sesé, durant una baixa de maternitat. La bona sintonia entre totes les parts i les semblances pel que fa a tipologia i rigor en el treball de les dues formacions va dur a pensar en aquest concert, en què actuaran amb la pianista Maria Àngels Pardàs. N'hem parlat amb totes dues.