El Festival Emergents de L'Auditori programa 14 concerts i una marató de música de cambra gratuïta

Thu, 09 Feb 2023 06:00:00 +0000

Des d'avui dijous i fins diumenge, L'Auditori concentra en 4 dies els 14 concerts i la marató gratuïta de cambra d'una nova edició del Festival Emergents, la sisena. Un any més, doncs, la institució vol fixar l'atenció en el talent local i internacional i combinar-lo amb el tema de la temporada, "Mort o retorn". Així es veurà ja des del concert que donarà el tret de sortida al festival, amb presència d'una de les dues formacions vocals convidades. Ho han explicat en roda de premsa el director de L'Auditori, Robert Brufau, i la cantant, compositora i productora Alba Morena.