El Dispositiu LEM arriba a la 28a edició amb les ganes d'experimentar com a fil conductor

Wed, 04 Oct 2023 14:00:00 +0000

Un any més som a les portes del LEM, l'Encontre Internacional de Música Experimental que des de fa 28 anys té com a camp base el barri barceloní de Gràcia per estendre's per altres espais de la ciutat com centres cívics, sales de concerts o el Museu de la Música, on arrencarà demà dijous. Fins al dia 28 d'aquest mes, la 28a edició del festival, més conegut com a "Dispositiu LEM" i organitzat pel col·lectiu Gràcia Territori Sonor, torna a apostar per les propostes més arriscades i que s'escapen dels grans circuits combinant artistes reconeguts i altres encara per descobrir. El cartell, on cap des de l'electrònica experimental fins al postpunk, passant pel soundpainting o la performance musicotextual, es conforma de 21 concerts (un d'ells a càrrec de Nuno Rebelo, a la foto) i un taller, en 9 espais on també trobem el Centre Artesà Tradicionàrius, la sala Paral·lel 62 o l'espai LaKontra. N'hem parlat amb la seva directora, Maria Vadell.