Martirio amb Raúl Rodríguez celebra els 30 anys de Barnasants amb un concert únic

Fri, 14 Feb 2025 17:30:00 +0000

Aquest cap de setmana, la cantant Martirio és protagonista de l'agenda musical de Barcelona, en el marc d'un festival que coneix bé: el Barnasants. Com ja hem anat recordant, enguany el festival de cançó d'autor té un clar accent reivindicatiu perquè es compleixen 50 anys de la mort de Franco. Per això, la carismàtica cantant andalusa se suma a aquesta atmosfera de crida a la llibertat amb un concert al costat del seu fill, el sol·licitat i aplaudit guitarrista i compositor Raúl Rodríguez. Això sí, aquesta cita, al Teatre Joventut de l'Hospitalet de Llobregat —amb el subtítol "Travesía por Barnasants"—, ve carregada de copla, boleros, accent flamenc i cançó llatinoamericana. N'hem parlat amb Maribel Quiñones, més coneguda com a Martirio.