El Palau i L'Auditori porten a Barcelona el "Dream requiem" de Rufus Wainwright

Fri, 24 Jan 2025 17:30:00 +0000

El Palau de la Música Catalana i L'Auditori, dues de les institucions culturals referents de la ciutat, han unit esforços per portar a Barcelona "Dream requiem", l'última obra del compositor i cantautor nord-americà Rufus Wainwright. El concert, que es farà demà, 25 de gener, al Palau de la Música Catalana i que ja ha exhaurit totes les entrades, suposarà l'estrena de "Dream requiem" a l'estat espanyol. L'obra és un encàrrec conjunt del Palau de la Música Catalana, L'Auditori i sis institucions internacionals més: Orchestre Philharmonique de Radio France, Filharmònica de Hèlsinki, Royal Opera House de Londres, Los Angeles Master Chorale, Netherlands Philharmonic Orchestra i RTÉ National Symphony Orchestra d'Irlanda. N'hem parlat amb el mateix Wainwright. Foto: Tony Hauser.