Torna "Parsifal" al Gran Teatre del Liceu, amb direcció de Josep Pons i Claus Guth

Wed, 24 May 2023 14:00:00 +0000

Des que el 31 de desembre de 1913, el Liceu va ser el primer teatre fora de Bayreuth a oferir "Parsifal", el teatre de la Rambla i aquest títol wagnerià viuen una història d'amor. Els pròxims dies, s'hi afegirà un nou capítol amb la programació de sis noves funcions d'aquest festival escenicosagrat, considerat una de les obres fonamentals del llegat estètic i intel·lectual de Wagner. Serà en una coproducció del coliseu barceloní i l'Òpera de Zuric, amb direcció d'escena de Claus Guth, que trasllada els protagonistes a un hospital de l'Alemanya d'entreguerres. N'han parlat en roda de premsa el director musical del Liceu, Josep Pons, el tenor austríac Nikolai Schukoff, que n'assumirà el rol protagonista, i la soprano russa Elena Pankratova, intèrpret del paper femení protagonista.