Descobrim ART.ERIA, el nou projecte experimental de Leonardo Cincinelli i Mariano Camarasa

Wed, 09 Mar 2022 07:00:00 +0000

La combinació del color d'una petita orquestra amb una base electrònica que s'hi adapta, de manera que tots dos elements tinguin el mateix pes: si fa no fa, aquest seria el plantejament del projecte ART.ERIA, una iniciativa dels músics Leonardo Cincinelli i Mariano Camarasa, l'un italià i l'altre argentí, tots dos instal.lats a Barcelona des de fa anys, i que es coneixen de múltiples sessions, assajos i jams fets entre aquesta ciutat i Berlín. Cincinelli, format com a pianista de jazz, fa temps que desenvolupa la faceta de productor i treballa i experimenta en el camp de l'electrònica, amb la idea de crear espais sonors. Ara ha tingut l'oportunitat de fer-ho amb una petita orquestra, i així ha nascut "ART.ERIA", un treball pensat també per consumir-lo en directe i amb material audiovisual, que ha confeccionat al costat del també pianista, compositor i productor Mariano Camarasa. N'hem parlat amb tots dos.