Les 51es Jornades Internacionals Folklòriques de Catalunya arriben fins a 20 localitats catalanes

Mon, 04 Sep 2023 13:00:00 +0000

Amb l'arrencada del setembre també ha arrencat un nova edició de les Jornades Internacionals Folklòriques de Catalunya, que organitza anualment l'associació Adifolk. Des de divendres està en marxa aquesta trobada amb 51 anys de trajectòria, que vetlla per la difusió del folklore d'arreu programant actuacions de grups de dansa de diferents parts del món, incloent-hi el territori català. Enguany són tres propostes de dansa i música, originàries d'Eslovàquia, l'Argentina i Sèrbia, les que mostraran el seus espectacles respectius, i se sumen al de l'Esbart Som Riu d'Or, de Sant Fruitós de Bages. Aquesta convivència d'expressions folklòriques, doncs, és a la base de la filosofia de les jornades. N'hem parlat amb el seu director, Oriol Ramírez.