Nils Frahm ens exposa els seus últims projectes musicals

Wed, 26 May 2021 06:30:00 +0000

Per als amants de la música electrònica i d'avantguarda, segurament el nom de Nils Frahm no és el d'un desconegut. Es tracta d'un artista prolífic en aquests terrenys musicals que duen etiquetes com "ambient", i que es mou --i aquesta seria una de les seves característiques-- entre la música tecnològica i el clàssic contemporani. Nascut a Hamburg, Alemanya, el 1982, Nils Frahm té a hores d'ara una àmplia trajectòria, tant com a creador com fent de productor, i també com a compositor de bandes sonores. Fa poques setmanes va publicar un disc amb la gravació d'un dels seus millors concerts a Berlín i hem aprofitat per parlar amb ell i recollir algunes impressions d'aquest creador de paisatges sonors. Per fer-ho utilitza tant l'electrònica com el piano, l'instrument amb el qual es va endinsar en el camp musical de ben petit.