Demà dijous s'estrena al Liceu la producció de "Macbeth" signada per Jaume Plensa

Wed, 15 Feb 2023 06:00:00 +0000

El Gran Teatre del Liceu estrena aquest dijous un dels espectacles més esperats de la temporada: una nova producció de "Macbeth", de Verdi, òpera que, casualment, es va estrenar el mateix any que es va inaugurar el teatre de la Rambla: el 1847. "Macbeth" va ser la primera de les tres adaptacions de William Shakespeare en les quals va treballar Verdi, ja en plena maduresa com a compositor i que combina elements del bel canto clàssic i un nou impuls dramàtic. Segurament, però, l'aspecte més destacable d'aquesta nova producció és l'encàrrec de la direcció d'escena, l'escenografia i el vestuari fet a Jaume Plensa per part de Víctor Garcia de Gomar, director artístic del Liceu, que han presentat en roda de premsa, al costat del mateix Plensa i el director musical, Josep Pons.