Fem un tast del nou disc del Cor Jove Nacional de Catalunya, editat per Ficta

Wed, 09 Feb 2022 07:00:00 +0000

L'estiu passat, tot i les restriccions derivades de la pandèmia, el Cor Jove Nacional de Catalunya va poder dur a terme una intensa activitat, amb actuacions al Festival Europa Cantat de Ljubljana, concerts en altres ciutats d'Eslovènia, diverses cites al Festival de Música Antiga del Pirineu i també un enregistrament.
Ara el fruit d'aquella gravació ja és una realitat. El segell Ficta ha publicat, sota el títol de "Música nova", aquest nou disc que recull obres de Mariona Vila, Albert Guinovart i dos primers enregistraments de Bernat Vivancos i Joan Magrané. Pere Lluís Biosca, que ha estat el director del Cor Jove Nacional de Catalunya en aquesta edició, ens n'ha donat tots els detalls.