El Teatre Cúpula Arenas acull el musical en català "Oliver Twist. Christmas Story"

Wed, 13 Dec 2023 17:35:00 +0000

Al Teatre Cúpula Arenas de Barcelona hi haurà en cartell a partir d'aquest dissabte, 16 de desembre, una nova versió de la cèlebre història d'Oliver Twist, aquest cop en format de musical i adaptada al català. Es tracta d'una versió creada i dirigida per la coreògrafa i directora Coco Comín, basada en la novel·la de Charles Dickens, amb onze actors dalt de l'escenari que recreen les aventures del nen orfe que, expulsat de l'hospici, fa un llarg camí fins a Londres tot buscant una vida millor. Amb una versió colorista i positiva, el musical "Oliver Twist. Christmas Story" compta amb sis joveníssims actors de 10 a 15 anys, alguns dels quals han format part de muntatges com el musical "Billy Elliot". N'hem parlat amb la mateixa Coco Comín.