El Festival Espurnes Barroques programa 16 concerts en una quinzena de municipis

Mon, 19 Apr 2021 06:15:00 +0000

Després dels tres festivals anteriors, Espurnes Barroques ja ha esdevingut una marca de qualitat que presenta ara la seva quarta edició sota el lema "Passió barroca". Entre el 14 de maig i el 13 de juny hi haurà 16 concerts i una vintena d'activitats paral·leles en una quinzena de municipis de la Catalunya Central; concretament, a les comarques del Solsonès, el Bages, la Segarra i l'Anoia, que han preservat un important llegat barroc. Les actuacions combinen sempre la descoberta patrimonial i la degustació gastronòmica. Pel que fa a la música, hi ha diversos fils conductors. Ens ho explica el seu director artístic, Josep Barcons.