Fem un tast del disc "Al mestre Roglan" del duet Xicranda

Wed, 10 Sep 2025 16:30:00 +0000

Fa una mica més d'un any, els músics Martí Santacana i Guillem Payaró, que formen el duet Xicranda, van decidir engegar un projecte discogràfic dedicat a Josep Maria Roglan, músic del Baix Llobregat, lutier i compositor, conegut sobretot per la seva faceta en el món de les havaneres. Després d'una gira que ha portat el duet a una vintena de localitats catalanes aquest estiu, i encara amb alguns concerts agendats per a les pròximes setmanes, avui tastem el disc "Al mestre Roglan", aquest tribut de Xicranda al músic nascut i criat a Molins de Rei, que és recordat especialment per l'havanera "La barca xica". N'hem parlat amb el mateix Martí Santacana.