El 8è festival Espurnes Barroques amplia l'oferta de les seves activitats a cinc caps de setmana

Wed, 12 Mar 2025 17:25:00 +0000

Del 9 de maig al 8 de juny, i sota el lema "Enjoia't!", tindrà lloc la vuitena edició del festival Espurnes Barroques, que programa una quinzena de propostes artístiques en cinc comarques, acompanyades de tallers, taules rodones, conferències, una instal·lació artística i altres accions socials i educatives. La transversalitat i obertura a diverses disciplines artístiques, el suport al talent català jove i l'establiment de convenis de col·laboració amb altres entitats i agents culturals del país són alguns dels principis als quals el festival Espurnes Barroques es manté fidel. A més, com a novetat, enguany amplia la seva oferta cultural a cinc caps de setmana, entre el 9 de maig i el 8 de juny. N'hem parlat amb el seu director artístic, Josep Barcons.