Neix el cicle "Cordes furtives", que mostrarà la influència del flamenc en intèrprets de corda

Fri, 14 Oct 2022 16:25:00 +0000

Aquest mes d'octubre ha engegat màquines un nou cicle que posa en valor les cordes en el terreny del flamenc: "Cordes furtives" és el nom d'aquesta proposta ideada pel periodista Pere Pons i acollida i impulsada per la societat flamenca "El Dorado", que constarà d'una desena de concerts i diverses xerrades al Centre Cívic Sandaru de Barcelona. Els guitarristes Toti Soler (a la foto) i Pedro Javier González, la violinista Olvido Lanza o el contrabaixista Renaud Garcia-Fons són alguns dels artistes que participen en aquest cicle, que té com a filosofia (en paraules del seu ideòleg) "contrarestar el concepte absurd anomenat apropiació cultural". D'aquesta manera, des de la diversitat estètica i generacional, el cicle serà una mostra de com la cultura sonora flamenca impregna la feina de músics que a priori no han estat formats en aquest llenguatge, especialment els intèrprets d'instruments de corda. N'hem parlat amb el mateix Pere Pons.