El Harlem Jazz Club de Barcelona acollirà el concert de Gemma Abrié i Josep Traver

Tue, 15 Nov 2022 17:25:00 +0000

Avui ens fixem en una nova proposta del festival de jazz barceloní, dins del cicle Veus de Barcelona, que acull la sala Harlem Jazz Club. És una nova posada en escena del repertori que comparteixen els músics Gemma Abrié i Josep Traver, bona part del qual està recollit al disc "Brown Gal", publicat a principis d'any, on la cantant i contrabaixista i el guitarrista mostren un fil comú, el de l'homenatge a algunes dones del jazz que en certa manera han quedat a l'ombra. El concert tindrà lloc dissabte al local del carrer Comtessa Sobradiel del districte de Ciutat Vella, i n'hem parlat amb la mateixa Gemma Abrié.