S'ha celebrat per primera vegada a Catalunya el congrés de l'AFOES

Mon, 12 Sep 2022 16:25:00 +0000

El Conservatori Municipal de Música de Barcelona va acollir, entre el 2 i el 4 de setembre, el sisè congrés de l'Associació de Fagotistes i Oboistes d'Espanya (AFOES). El programa d'activitats va incloure ponències, recitals, classes magistrals i tallers, a més de la creació d'una orquestra i de diversos grups de cambra durant els dies de la trobada. El Congrés, que es va poder celebrar finalment després de dos ajornaments a causa de la pandèmia, ha estat el primer que l'associació ha celebrat a Catalunya.