El Festival Mas i Mas incorpora espais i s'agermana amb el cicle Jazztrònica

Fri, 03 Jun 2022 05:00:00 +0000

El certamen tornarà aquest estiu a Barcelona --concentrat sobretot en el mes d'agost--, amb energies renovades i amb la normalitat dels aforaments i sense mesures excepcionals, com a mostra sòlida de les millors propostes de jazz, flamenc i músiques urbanes del moment actual. Entre els dies 28 de juliol i 10 de setembre, el gruix del festival es repartirà entre tres espais (la sala Jamboree, el Tarantos i el Moog) i incorporarà també altres llocs com el Palau de la Música o la sala Paral·lel 62. Com a novetats, també cal destacar que enguany s'ha agermanat amb el cicle Jazztrònica per sumar esforços i compartir espais com el Jamboree i espais exteriors, i a més s'han programat, el mes de juliol, alguns concerts previs a la programació principal, per anar escalfant motors. El festival gira entorn de tres ítems: artistes internacionals, talent emergent i músics locals. Josep Mestre, que n'és el programador, ens en fa unes valoracions.