Vila i Casañas dirigirà el seu primer concert com a titular de l'MDR-Rundfunkchor de Leipzig

Fri, 12 Sep 2025 16:25:00 +0000

"La creació" és, amb permís de "Les estacions", l'oratori més cèlebre de Joseph Haydn i un dels més populars del repertori clàssic, conegut pel públic arreu del món. Aquest diumenge al matí, tornarà a ser interpretat en una de les institucions amb més tradició d'Alemanya, la Gewandhaus de Leipzig, a les ordres d'un català, Josep Vila i Casañas. I és que aquest serà el primer concert del director sabadellenc com a titular del Cor de la Ràdio del Centre d'Alemanya (MDR-Rundfunk Chor de Leipzig), un nomenament que es va fer públic l'any passat després de diverses experiències prèvies com a director i preparador. N'hem parlat amb ell.