Melani Mestre dirigeix els rèquiems de Mozart i Jenkins al Festival del Mil·lenni

Thu, 23 Mar 2023 17:30:00 +0000

Demà divendres, a les 9 del vespre, el Festival del Mil·lenni ha programat un nou concert a la Basílica de Santa Maria del Mar de Barcelona. Es tracta d'un programa que combina dos rèquiems, d'una banda, el més clàssic del repertori, el de Mozart, i de l'altre, un de contemporani, el de Karl Jenkins. D'aquesta manera, la interpretació habitual d'aquesta obra per aquestes dates, que altres anys s'havia acompanyat d'altres partitures del mateix Mozart o d'altres compositors, s'intercalarà aquesta vegada amb fragments d'un autor reconegut tan sols parcialment, sobretot gràcies a l'ús que va fer la publicitat dels anys noranta d'algunes de les obres del seu catàleg. N'hem parlat amb el director d'aquesta producció, Melani Mestre (a la foto).