Es presenta el Cor Comunitari del Campus UAB

Wed, 14 Jan 2026 17:25:00 +0000

El mes de desembre passat, la Sala Teatre de la Universitat Autònoma va acollir el concert de presentació del Cor Comunitari del Campus UAB. Organitzada pel Projecte Art i Benestar, el Departament de Didàctica de l'Expressió Musical, Plàstica i Corporal, i el Departament de Psicologia Bàsica, Evolutiva i de l'Educació Evolutiva, la proposta situa l'art com a motor de benestar, cohesió i participació dins la vida universitària. En la primera edició, el cor ha mobilitzat una quarantena de persones, entre professorat i personal tècnic, de gestió, administració i serveis, que es va reunir setmanalment durant dos mesos. El projecte ha estat coordinat per les professores del Departament de Didàctica de l'Expressió Musical, Plàstica i Corporal de l'Autònoma, Laia Serra i Laia Viladot. Aquesta última ens explica que la gènesi de la iniciativa ve de lluny.