Fem un tast del nou disc del violoncel·lista Matthieu Saglio

Thu, 13 Jan 2022 06:55:00 +0000

Al costat del seu protagonisme en el terreny clàssic, el violoncel també té un vessant jazzístic, i un dels grans representants actuals en aquest àmbit és sens dubte el francès Matthieu Saglio, un músic que avui destaquem amb una bona excusa: la sortida del seu últim disc, "Live in San Javier 2021", que és una mostra de la presència de les músiques del món en la feina musical de Matthieu Saglio. En aquest concert en forma de disc hi actua amb el seu quartet habitual: l'acompanyen un dels percussionistes més reputats a França, Steve Shehan, el pianista Christian Belhomme i Léo Ullmann al violí. Però és segurament en la part dels músics convidats, i sobretot per les seves veus, on trobem el toc "d'arrel" que defineix el tarannà del violoncelista i compositor francès, que aquí recull part del repertori d'un disc anterior, titulat "Camino de los vientos". N'hem parlat amb ell.