Viñolas i Sirvent publiquen l'àlbum "Recreacions tímbriques, de Mompou a Bartók"

Wed, 05 Jan 2022 06:55:00 +0000

A principis del 2019 el bateria osonenc David Viñolas va proposar al pianista Sergi Sirvent fer un tàndem per revisar l'obra de Mompou sense objectius o expectatives marcades, només per gaudir de la intensitat que emana de l'univers sonor del compositor barceloní. La trobada d'aquests dos músics i compositors inquiets va seguir amb una contraproposta del pianista, que faria d'un cert contrapès: endinsar-se al mateix temps en el món de Béla Bartók, revisant obres tan emblemàtiques com la "Música callada" del compositor català i el "Mikrokosmos" del compositor hongarès, i incloent-hi, a més a més, una peça pròpia de cadascun dels dos. I així n'ha sortit un treball discogràfic en dos volums, titulat "Recreacions tímbriques, de Mompou a Bartók". N'hem parlat amb els mateixos protagonistes.