Lorena Oliva recorda la relació amb la seva àvia a l'espectacle "Nuclear"

Wed, 13 Oct 2021 16:25:00 +0000

La ballarina i coreògrafa barcelonina Lorena Oliva està a punt de presentar en alguns escenaris catalans el seu nou espectacle, "Nuclear", una simbiosi de dansa i música flamenques, un moviment sorgit de les emocions i la teatralització, amb un acompanyament musical de diverses veus, entre elles les del també guitarrista Raúl Levia, a més de la percussió i el piano de Carlos Cuenca, que també hi afegeix l'element electrònic. I com a fil conductor, a "Nuclear" hi ha els sentiments i les sensacions que ha provocat i provoca a l'artista la relació que ha tingut amb la seva àvia materna. Així ens ho explica Lorena Oliva.