Fem un tast de "Letter to Milos" que Marco Mezquida ha dedicat al seu fill

Fri, 11 Mar 2022 17:23:00 +0000

Avui ja és a les prestatgeries de les botigues de discos "Letter to Milos", la forma discogràfica del nou projecte del pianista i compositor Marco Mezquida, que ahir es va presentar a Barcelona en el marc del Festival de Jazz de la ciutat, fent el ple. I ho va fer al costat dels músics Martín Meléndez al violoncel i ALEIX TOBÍAS a la bateria i les percussions, els companys d'aquesta aventura a trio que va començar amb el projecte "Ravel's Dreams" ( del 2017), i va seguir fa dos anys amb el títol "Talismán". Ara, després d'un any i mig de confeccionar un seguit de peces lluminoses, coloristes i amb el mestratge dels tres músics, ha vist la llum "Letter to Milos", que Marco Mezquida ens presenta com un projecte molt personal, com no podia ser d'altra manera, perquè el músic mallorquí el dedica al seu fill. N'hem parlat amb el mateix Mezquida i amb Martín Meléndez. Foto Marco Mezquida: Mireia Miralles.