Es presenta la temporada d'hivern de L'Auditori amb més de 80 activitats musicals

Mon, 19 Dec 2022 17:25:00 +0000

Fins a 85 activitats, la majoria concerts, a més de conferències i tallers, integren la temporada d'hivern de L'Auditori que, si bé ja la va presentar fa uns mesos, aprofita per fer-ne un recordatori ara que s'acosten les cites. Pel que fa a la principal formació resident, l'OBC, en destaquen les sortides fora de L'Auditori. Al febrer, serà al Palau de la Música, acompanyant l'Orfeó Català en l'estrena absoluta d'una obra d'encàrrec al compositor Jörg Widmann, i al març, visitarà dos escenaris de fora de Barcelona. Ho han explicat en roda de premsa Robert Brufau, director de L'Auditori, i Ludovic Morlot, director titular de l'OBC (tots dos a la foto).