Dudamel, Kissin, Argerich i Prohaska, entre els convidats de la 10a temporada BCN Clàssics

Mon, 24 Mar 2025 17:25:00 +0000

La temporada BCN Clàssics arriba a la desena edició fidel al seu objectiu d'apostar per la màxima excel·lència musical i artística. Entre els mesos pròxims de novembre i maig ho tornarà a demostrar amb un total d'onze concerts de gran format, set al Palau de la Música, un d'ells extraordinari, i quatre a L'Auditori. A més a més del cicle de proximitat km 0, que posa l'èmfasi en els artistes locals i la recuperació patrimonial, que enguany creix fins a cinc concerts, quatre al Petit Palau com és habitual i un d'ells per primera vegada a L'Auditori. N'han parlat en roda de premsa el director de BCN Clàssics, Llorenç Caballero, i la directora d'Ibermúsica Artists, Mònica Royuela.