El Cor Jove Nacional de Catalunya convoca audicions i actuarà amb la JONC

Tue, 01 Mar 2022 07:00:00 +0000

El Cor Jove Nacional de Catalunya arriba enguany a la desena edició i, després de la pandèmia, recupera el calendari habitual i convoca audicions per escollir els seus membres a finals d'aquest mes de març. Ja fa uns mesos, es va fer públic el doble programa que interpretaran enguany, un dels quals els durà a compartir producció i escenari, per primer cop, amb la seva formació instrumental homòloga, la Jove Orquestra Nacional de Catalunya. Per acabar de reblar una ocasió tan especial, el director del cor serà també el director titular de la JONC, Manel Valdivieso.