Descobrim el docudrama musical "Un blues per a Teheran", on la música té un gran protagonisme

Mon, 26 Apr 2021 06:15:00 +0000

"Un blues per a Teheran", que té la participació de TV3, és l'òpera prima del periodista i locutor radiofònic Javier Tolentino com a realitzador cinematogràfic. Ha estat seleccionada per participar en els festivals de Moscou i Copenhagen, i també al D'A Film Festival. Es tracta d'un docudrama musical que, a través del so i diversos personatges, retrata la realitat social i cultural iraniana. És el viatge d'un cronista cinematogràfic europeu que es va trobant músics pel camí, on la dicotomia Orient - Occident es converteix en diàleg gràcies a la música. Hem conversat amb Tolentino i ens ha recordat que la música persa és a l'origen de bona part de la música del sud d'Europa, i això és el que ell i el seu equip s'han plantejat i han volgut exposar en aquest film, on la música és protagonista i que es presenta avui, 26 d'abril, al Festival Internacional de Cinema de Moscou. Demà es presentarà al CPH:DOX de Copenhagen.