El llibre "Mediterrània, un mar de músiques" ofereix als alumnes endinsar-se en les músiques d'arrel

Mon, 01 Feb 2021 07:30:00 +0000

A poc a poc, la cultura musical que s'imparteix a les escoles va incloent gèneres o terrenys més enllà de la clàssica, el rock o el jazz. Alguns exemples són els tallers de percussió africana i l'aprenentatge dels cants de tradicions foranes en les propostes corals. Tot i això, el que entenem per músiques d'arrel encara tenen molt camí per recórrer dins la cultura musical dels alumnes, i aquest és el plantejament d'una nova iniciativa de l'editorial El Dimoni Pelut: el llibre "Mediterrània, un mar de músiques", que reuneix algunes de les principals músiques d'origen tradicional de la conca banyada pel mar Mediterrani i que està dirigit als més joves i els seus mestres, amb les il·lustracions de Lluís Ràfols i el text de Jordi Alsina, antropòleg i dinamitzador cultural. Ell és qui ens presenta aquesta publicació.