El Rubrifolkum arriba a la quinzena edició amb el lema "de folk en folk s'omple la plaça"

Fri, 27 Feb 2026 17:30:00 +0000

Després del toc d'inici, el pregó i un brindis, seguit d'un concert del grup Terrae, la quinzena edició del Rubrifolkum va arrencar ahir dijous i avui segueix en marxa a Sant Boi de Llobregat, i un any més omplint diferents espais de la localitat de propostes de folk i músiques d'arrel, amb una vocació de proximitat i de fer comunitat. Fins dissabte, i sota el lema "De folk en folk s'omple la plaça", el Rubrifolkum acosta a la ciutadania propostes del folk contemporani en espais com el Teatre Cal Ninyo, places, bars i cases particulars. Organitzat per l'Associació Musical Qui hi ha? i creant sinergies amb el Festival Tradicionàrius, enguany posa una atenció especial al 15è aniversari amb un concert especial, entre altres propostes. N'hem parlat amb el músic Ricard Ros, impulsor del Rubrifolkum.