L'Auditori celebra els 25 anys amb una programació especial i una exposició retrospectiva

Fri, 23 Feb 2024 17:25:00 +0000

El 22 de març del 1999 s'inaugurava L'Auditori amb un concert de l'OBC dirigida per Lawrence Foster i la pianista Alícia de Larrocha, la soprano Anna Feu i el baríton Enric Serra com a solistes. Aquesta vetllada donava el tret de sortida a una història que ara celebra 25 anys i ho fa, com no podia ser d'altra manera, amb una exposició retrospectiva i una programació especial que el director de l'equipament, Robert Brufau, ha presentat en roda de premsa.