En marxa la 14a edició de la Mostra de Jazz i Blues de Cambrils

Tue, 12 Apr 2022 06:00:00 +0000

Aquest any el certamen recupera activitats a l'aire lliure i espais després de dos anys de restriccions pandèmiques. Aquesta ja és la 14a edició i fins al 29 de maig, en espais emblemàtics de Cambrils com el Parc dels Pescadors o la Cripta de l'Ermita de la Mare de Déu del Camí, hi sonaran 14 propostes que van del jazz al soul, passant pel blues i totes les seves variants. Laura Cox, el Xavi Torres Trio o el projecte de la Néstor Giménez Pocket Orchestra (a la foto) són alguns dels noms que formen part d'aquest cartell. Un cartell variat que passa per recintes tancats i a l'aire lliure i que va començar amb propostes de jazz, com ens ha explicat Isaac Albesa, un dels impulsors de la Mostra.