"L'incoronazione de Poppea" amb direcció musical de Savall i escènica de Bieito arriba al Liceu

Fri, 07 Jul 2023 04:00:00 +0000

El Gran Teatre del Liceu tanca temporada aquest mes de juliol (entre el 10 i el 21) amb sis funcions de "L'incoronazione di Poppea", de Claudio Monteverdi, una partitura que, malgrat no ser habitual al repertori internacional, té fragments de gran bellesa i força dramàtica. Es tracta d'una obra molt poc representada al teatre de la Rambla, on no es va estrenar fins al 2009 i, des d'aleshores, només hi va tornar el 2017, en versió de concert. Ara s'hi podrà veure en una producció ja estrenada a Zuric el 2018 que, al Liceu, comptarà amb diversos atractius, entre els quals la direcció musical de Jordi Savall i la direcció escènica de Calixto Bieito. Ells mateixos n'han parlat en roda de premsa al costat del director artístic del Liceu, Víctor Garcia de Gomar.