Els Cors de l'Escola Coral de l'Orfeó Català i Basilio Astúlez ofereixen el concert "Chiaroscuro"

Fri, 02 Jun 2023 14:00:00 +0000

Quan, a començaments d'aquesta temporada, l'Orfeó Català va presentar la reestructuració de la seva escola coral, l'entitat va esmentar el nom de Basilio Astúlez com un dels directors convidats a treballar amb la família coral del Palau de la Música Catalana. Ara arriba l'hora de presentar els resultats d'un projecte titulat "Chiaroscuro", que ha dut el director basc a treballar les dues últimes setmanes amb els Cors de Petits, Mitjans, Infantil, de Noies i Jove de l'Orfeó Català i que presentaran al concert que es farà aquest diumenge, a les cinc de la tarda. Astúlez (a la foto) ha estat convidat per l'escola coral de l'Orfeó Català per aportar una visió contemporània i molt personal, tant al repertori com a la posada en escena. N'hem parlat amb ell mateix.