Presentem els concerts del Cicle de Cobla a Barcelona

Tue, 07 Jan 2025 17:25:00 +0000

La secció Amics dels Concerts de l'Agrupació Cultural Folklòrica Barcelona ha programat per aquest 2025 un total de quinze concerts a càrrec de vuit cobles que integren el Cicle de Cobla a Barcelona i que tindran lloc durant el primer i tercer trimestre de l'any. Després de la presentació, la setmana entrant, del CD "Fa 660 anys" (amb obres de Salvador Brotons a càrrec de la Cobla Sant Jordi - Ciutat de Barcelona), serà el torn de la Cobla de l'ESMUC (a la foto) dins del cicle de Grans Conjunts d'aquest centre, que dirigirà la jove directora formada a Barcelona i establerta a Viena, Irene Delgado, que temporalment fa de professora a l'ESMUC. N'hem parlat amb Pep Moliner, Josep M. Serracant i Ignasi Pinyol.